MUNICIPIUL SATU MARE

Aparatul de specialitate al Primarului

Serviciul Patrimoniu, Concesionări, Închirieri

Nr. 34876/21.06.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

 **RAPORT DE SPECIALITATE**

la proiectul de hotărâre pentru modificarea și completarea Listei bunurilor din domeniul public al municipiului Satu Mare, aferente sistemului public de alimentare cu apă și canalizare, concesionate prin contractul de delegare nr. 12313/19.11.2009

Municipiul Satu Mare are concesionat serviciul de alimentare cu apă și de canalizare către APASERV Satu Mare S.A. prin Contractul de delegare a gestiunii serviciilor publice de alimentare cu apă și de canalizare nr. 12.313/19.11.2009.

Urmare a acestui contract, APASERV Satu Mare S.A., a constituit și alimentat fondul de întreținere, înlocuire și dezvoltare potrivit prevederilor O.U.G. nr. 198/2005 privind constituirea, alimentarea și utilizarea Fondului de întreținere, înlocuire și dezvoltare pentru proiectele de dezvoltare a infrastructurii serviciilor publice care beneficiază de asistența financiară nerambursabilă din partea Uniunii Europene, actualizată.

 Lista bunurilor din domeniul public al municipiului Satu Mare aferente sistemului public de alimentare cu apă și canalizare al municipiului Satu Mare concesionate - anexă la Contractul de delegare a gestiunii serviciilor publice de alimentare cu apă și de canalizare va fi completată cu Lista bunurilor rezultate ca urmare a investițiilor realizate din fondul de întreținere, înlocuire și dezvoltare (fond I.I.D).

 Datorită faptului că o parte a instalațiilor realizate în cadrul investiției de bază în sistemul de alimentare cu apă potabilă și de canalizare a Municipiului Satu Mare, Uzina de apă Mărtinești, Rețele canal și Stația de epurare au fost scoase din funcțiune și sunt propuse spre casare, se impune ca acestea să fie scoase din lista bunurilor de retur conform Contractului de delegare.

Potrivit dispozițiilor a**rt. 2^2**. din OG 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare, instituțiile publice au obligativitatea reevaluării activelor fixe corporale de natura construcțiilor și terenurilor aflate în patrimoniul lor, cel puțin odată la 3 ani.

 Drept consecință având în vedere faptul că s-a procedat la reevaluarea întregului patrimoniu public și privat al Municipiului Satu Mare se impune modificarea Listei bunurilor de retur din domeniul public al municipiului Satu Mare, aferente sistemului public de alimentare cu apă și canalizare, concesionate prin contractul de delegare nr. 12313/19.11.2009, cu valorile juste rezultate în urma reevaluării.

Având în vedere considerentele ce preced şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

 Șef serviciu

 Faur Mihaela

Loga Monica/2 ex